Dániel

A Dániel férfinév héber eredetű (דָּנִיּאל Dáníjjél), jelentése: Isten a bírám. A kereszténység felvétele előtt a magyarságnak volt egy Dan személyneve, mely később összeolvadt a Dániel névvel. Női változata: Daniella.


Rokon nevek 
 Daniló: a Dániel szláv alakváltozata.
 Dános: a Dániel régi magyar rövidült, kicsinyítőképzős változata.

Gyakorisága 
A Dániel az előző századokban főleg a reformátusok körében volt népszerű, 200 évvel ezelőtt Debrecenben a 15., 100 évvel ezelőtt a 19. leggyakoribb név volt. Országszerte csökkent a népszerűsége, 1967-ben csak 56-an kapták ezt a nevet. A 80-as években már a 23. leggyakoribb férfinév lett.

A Dániel az 1980-as és 1990-es években igen gyakori lett, a Daniló és Dános szórványos volt, a 2000-es években a Dániel a 4-7. leggyakoribb férfinév, a Dános és a Daniló nem szerepel az első százban.

Névnapok 
Dániel, Daniló, Dános:
 február 16.
 július 21.
 szeptember 26.
 október 10.
 november 23.
 december 11.

Idegen nyelvű névváltozatai 

 angolul: Dan, Danny, Dani, Daniella
 héberül: דָּנִיֵּאל (Dáníjjél)
 törökül: Danyel, Danyal
 szírül: ܪܐܢܝܠ (Daniyyel)
 olaszul: Daniele
 hollandul: Daniël, Daan
 bolgárul: Данаил (Danail)
 grúzul: დანიელი (Danieli)
 görögül: Δανιήλ (Daniil)
 oroszul: Даниил (Daniil)
 szerbül, szlovénül, és horvátul: Данијел / Danijel, Danilo / Данило
 spanyolul, portugálul: Daniel
 románul: Daniel, Dan

 észtül: Tanel
 finnül: Taneli
 örményül: Դանիէլ (Taniēl)
 kurdul: دانيال (Danyal/ Daniel)
 perzsául: دانيال (Dâniyal / Danial)
 arabul: دانيال (Danyal)
 walesiül: Deiniol
 bretonul: Deniel
 baszkul: Danel
 vietnámiul: Đanien
 írül: Dainéil, Dónall
 japánul: ダニエル (Danieru)
 koreaiul: 다니엘 (Taniel)

Híres Dánielek, Danilók és Dánosok

Magyarok 
 Antoni Dániel lelkész
 Arany Dániel matematikatanár
 Bakó Dániel tanár
 Baksay Dániel lelkész
 Baksay Dániel lelkész  
 Bárány Dániel író
 Bedő Dániel költő
 Benkő Dániel mezőgazdász az MTA tagja
 Benkő Dániel lant- és gitárművész
 Benutius Dániel költő
 Berzsenyi Dániel költő
 Boczkó Dániel püspök
 Boczkó Dániel kormánybiztos
 Bodó Dániel királyi járásbírósági írnok
 Bogdanich Imre Dániel első segéd a budai csillagvizsgálónál és akadémiai tanár
 Boros Dániel szerzetes
 Boross Dániel ügyvéd, tanár
 Bors Dániel szerzetes tanár
 Burius Dániel író
 Cerva Dániel lelkész
 Cornides Dániel bölcsész, egyetemi tanár, könyvtáros
 Crudy Dániel püspök
 Csányi Dániel főiskolai tanár
 Csapó Dániel mezőgazdasági szakember, agrárpolitikus
 Csathy Dániel püspök
 Daniel Birthelmer polgár
 Deák Dániel politológus
 Gryllus Dániel zeneszerző, előadóművész
 Gyurta Dániel úszó
 Hadfi Dániel judóversenyző
 Halasi Dániel színész, szinkronszínész
 Hamvas Dániel szinkronszínész, forgatókönyvíró, műfordító
 Ihász Dániel honvéd ezredes, az olaszországi magyar légió parancsnoka
 Illés Dániel táncos, a 4 for Dance tagja
 Irányi Dániel politikus, publicista,
 István Dániel rádiós-, televíziós műsorvezető
 Kováts Dániel színművész
 Lengyel Dániel orvos, honvédorvos, tanár, gimnáziumi igazgató
 Lengyel Dániel labdarúgó
 Lőwy Dániel vegyészkutató, helytörténész
 Magay Dániel olimpiai bajnok kardvívó, vegyészmérnök
 Mihalik Dániel festőművész
 Mogács Dániel humorista
 Molnár Dániel karate világ- és Európa-bajnok
 Molnár Dániel sportriporter, műsorvezető
 Novák Dániel
 Papp Dániel színművész 
 Seres Dániel színész, később Suhajda Dániel
 Torres Dániel zenész, énekes
 Tőzsér Dániel magyar válogatott labdarúgó
 Varga Dániel vízilabdázó
 Varró Dániel költő

Külföldiek 
 Dániel próféta
 Daniel Arenas kolumbiai származású színész
 Daniel Bernoulli svájci matematikus és fizikus
 Daniel Carvajal spanyol labdarúgó 
 Daniel Chodowiecki lengyel grafikus
 Daniel Craig angol színész
 Daniel Day-Lewis Oscar-díjas amerikai színész
 Dani Filth angol énekes (Cradle of Filth)
 Daniel Defoe angol író
 Daniele De Rossi olasz világbajnok labdarúgó
 Daniel Forfang síugró
 Danilo Kiš jugoszláv (szerb) író
 Daniel Mróz lengyel grafikus
 Daniel Negreanu professzionális póker játékos
 Daniel Georg Neugeboren erdélyi szász evangélikus püspök
 Daniel Radcliffe angol színész (Harry Potter)
 Daniel Ricciardo ausztrál autóversenyző
 Daniel Olbrychski lengyel színész
 Daniel Quinn amerikai író
 Georg Daniel Teutsch erdélyi szász történész, evangélikus püspök
 Dee Snider, a Twisted Sister énekese

Egyéb Dánielek, Danilók és Dánosok

Vezetéknévként 
Sok családnévről feltételezhető, hogy a Dániel névhez köthető, de kapcsolódhatnak a Damo(n)kos és a Damján névhez is: Dan, Dán, Dana, Danci, Dancs, Dancsa, Dancsi, Dancsó, Dándi, Dánél, Dani, Dáni, Dank, Danka, Dankó, Dankos, Danó, Dános, Danyi, Dányi.

Földrajzi névként 
A Dániel birtokos alakja lelhető fel településnevekben
 Dány, település Pest vármegyében
 Dános, település Romániában
 Csíkdánfalva, település Erdélyben
 Dánosköve
 Bihardancsháza

Népnyelvben 
 daniló: a szöcske neve több helyen
 danisarkantyú vagy dalisarkantyú a szarkaláb neve
 Légy Dániel!: egy ma már szinte feledésbe merült szólás, mellyel arra kértek meg valakit, hogy magyarázza meg a szóban forgó dolgot

Az irodalomban 
 Dániel a címe Kiss Dénes egy versének
 Arany János Vörös Rébék című balladájának egyik szereplője Pörge Dani
 Móricz Zsigmond Sárarany című regényének szereplője Túri Dani
 Hollós Korvin Lajos A Vöröstorony kincse című regényének szereplője Bató Dani
 Ottlik Géza Iskola a határon és Buda című regényeinek szereplője Szeredy Dániel

Jegyzetek 

Magyar keresztnevek (D)
Férfikeresztnevek (D)
Héber eredetű magyar férfikeresztnevek